སློབ་གཞི་ལ་ཞིབ་འཇུག་གཏིང་ཟབ་བྱས་ཏེ་ཡི་གེ་རེ་རེ་དང་ཚིག་འབྲུ་རེ་རེ།ཚན་པ་རེ་རེ་ལ་ཞིབ་འཇུག་ཞིབ་མོ་བྱས་ཐོགསློབ་གཞིའི་ཚན་རིག་རང་བཞིན་དང་བརྒྱུད་རིམ་ལྡན་པའི་རང་བཞིན།བསམ་བློའི་རང་བཞིན་བཅས་ལ་ངོས་འཛིན་དང་།སློབ་གཞིའི་ཁྲོད་ཀྱི་ཚན་པ།ལེའུ་དང་ས་བཅད་ཀྱིས་སློབ་གཞི་ཧྲིལ་པོའི་ཁྲོད་ཀྱི་གོ་གནས་དང་བྱེད་ནུས།སྔ་གཞུག་གཡས་གཡོན་གྱི་འབྲེལ་བ་སོགས་རྟོགས་སུ་བཅུག་སྟེ་གཟབ་ནན་གྱིས་སློབ་ཁྲིད་བརྒྱུད་རིམ་གཏན་འཁེལ་བྱེད་དགོས་པར་མ་ཟད།ཆེས་ཕུལ་བྱུང་ཅན་གྱི་སློབ་ཁྲིད་གྲུབ་ཆ་བཀོལ་ཏེ་སློབ་ཁྲིད་ཀྱི་ཕན་འབྲས་མཐོར་འདེགས་ཡོང་བར་བྱེད་དགོས་པ་དང་།དཔེ་དེབ་ཁྲོད་ཀྱི་རི་མོ་དང་རེའུ་མིགཚོད་ལྟ།མཆན་འགྲེལ།གསལ་བཤད་བཅས་ལ་ནན་ཏན་སྒོས་དབྱེ་ཞིབ་བྱེད་དགོས་པར་མ་ཟད།ད་དུང་སློབ་གཞི་དང་མཉམ་སྦྱོར་ཡོང་བ་བྱེད་དགོས།སྣེ་ཁྲིད་རང་བཞིན་གྱི་བློ་སྟོན་དང་།བསམ་གཞིག་རང་བཞིན་གྱི་དོགས་འདྲི།ཚན་རིག་རང་བཞིན་ལྡན་པའི་སྒོ་སམ་ཇུས་འགོད་དང་ཆོས་ཉིད་རང་བཞིན་ཅན་གྱི་ནང་དོན་སྤྱི་སྡོམ་དང་བྱེད་ཐབས་སོགས་བེད་སྤྱད་དེ་སློབ་མའི་སློབ་སྦྱོང་གི་ནུས་པ་དང་དགེ་རྒན་གྱི་ཁྲིད་སྟོན་བྱེད་ནུས་འདོན་སྤེལ་གང་ལེགས་བྱེད་དགོས།ཕྱི་ཚུལ་ཙམ་གྱི་སློབ་ཁྲིད་བྱེད་ཐབས་ལ་སུན་འབྱིན་བྱས་ཏེ་ཤེས་བྱའི་སློབ་ཁྲིད་དང་ནུས་པའི་གསོ་སྐྱོང་གི་སློབ་ཁྲིད་བྱེད་ཐབས་སྣང་ཆུང་བྱེད་པའི་བྱེད་ཐབས་དག་རྩ་བ་ནས་འདོར་དགོས།སློབ་གཞིའི་ནང་གི་གཤར་སྦྱོང་ངམ་དངོས་བཀོལ་འདྲི་གཞི་དག་ལ་ལན་བཏབ་སྟེ་སྦྱོང་ཚན་གྱི་གཤར་སྦྱོང་དམིགས་ཡུལ་དང་།དཀའ་སླའི་ཚད་ཤེས་པར་བྱས་ཏེ།དམིགས་ཡུལ་ལྡན་པའི་ངང་སྟབས་བསྟུན་སྣ་མང་གི་བྱེད་ཐབས་སྤྱད་དེ་སློབ་མར་སྦྱོང་ཚན་སློབ་པར་སྣེ་འཁྲིད་དགོས།